Komisijos reglamentas (EB) Nr. 2301/2002
2002 m. gruodžio 20 d.
nustatantis išsamias Tarybos direktyvos 1999/105/EB taikymo taisykles, apibrėžiant nedidelius sėklos kiekius
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 22 d. Tarybos direktyvą 1999/105/EB dėl prekybos miško dauginamąja medžiaga [1], ypač į jos 14 straipsnio 4 dalį,
kadangi:
(1) Pagal Direktyvą 1999/105/EB tiekėjo etiketėje arba dokumente turi būti pateikiama informacija apie dauginamosios medžiagos daigumo procentą ir daigių sėklų kiekį. Tačiau šie reikalavimai netaikomi nedideliems sėklos kiekiams.
(2) Todėl nedideliems kiekiams turėtų būti nustatytos didžiausios ribos.
(3) Šiame reglamente numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Direktyvos 1999/105/EB 14 straipsnyje sėklos kiekis laikomas nedideliu, jeigu jis neviršija šio reglamento priede skirtingoms veislėms nustatytų kiekių.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Jis taikomas nuo 2003 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. gruodžio 20 d.